text: Eventyrlysten skildpadde efterlyses
  13 oktober 2015 kl. 11.12
  En ørkenskildpadde er stukket af hjemmefra – igen.
  Ser du en 10 kilos ørkenskildpadde i fuld fart, så hører politiet gerne fra dig.
  Den er nemlig stukket af hjemmefra – igen.
  Den bor på Åbenråvej i Øster Gasse ved Skærbæk, hvor den har gravet sig ud fra sin indhegning.
  Og den har travlt: Sidst den stak af nåede den at løbe seks km. på to timer.
  Skildpadden er syv år gammel og vejer ca. 10 kilo. Dens skjold er omkring 30 X 40 cm.
  Ser du skildpadden, så hører politiet gerne fra dig på tlf. 114.
  